CELEX: 32010D0455
Language: lv
Date: 2010-08-13 00:00:00
Title: 2010/455/ES: Komisijas Lēmums ( 2010. gada 13. augusts ), ar ko groza Lēmumus 2008/934/EK un 2008/941/EK attiecībā uz datumu, līdz kuram atļaujas drīkst palikt spēkā, un papildlaiku gadījumos, kad iesniedzējs saskaņā ar paātrināto procedūru atbilstīgi Regulai (EK) Nr. 33/2008 ir iesniedzis pieteikumu (izziņots ar dokumenta numuru C(2010) 5536)  Dokuments attiecas uz EEZ

17.8.2010   
            
            
               LV
            
            
               Eiropas Savienības Oficiālais Vēstnesis
            
            
               L 216/19
            
         KOMISIJAS LĒMUMS
   (2010. gada 13. augusts),
   ar ko groza Lēmumus 2008/934/EK un 2008/941/EK attiecībā uz datumu, līdz kuram atļaujas drīkst palikt spēkā, un papildlaiku gadījumos, kad iesniedzējs saskaņā ar paātrināto procedūru atbilstīgi Regulai (EK) Nr. 33/2008 ir iesniedzis pieteikumu
   (izziņots ar dokumenta numuru C(2010) 5536)
   (Dokuments attiecas uz EEZ)
   (2010/455/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1991. gada 15. jūlija Direktīvu 91/414/EEK par augu aizsardzības līdzekļu laišanu tirgū (1) un jo īpaši tās 8. panta 2. punkta ceturto daļu,
   tā kā:
   
               (1)
            
            
               Komisijas 2008. gada 5. decembra Lēmums 2008/934/EK par kaulu eļļas neiekļaušanu Padomes Direktīvas 91/414/EEK I pielikumā un tādu augu aizsardzības līdzekļu atļauju atsaukšanu, kuros ir minētā viela (2), un Komisijas 2008. gada 8. decembra Lēmums 2008/941/EK par dažu darbīgo vielu neiekļaušanu Padomes Direktīvas 91/414/EEK I pielikumā un tādu augu aizsardzības līdzekļu atļauju atsaukšanu, kuros ir minētās vielas (3), izveido darbīgo vielu sarakstus, par kuriem iesniedzējs atsaucis atbalstu attiecīgo darbīgo vielu iekļaušanai Direktīvas 91/414/EEK I pielikumā saskaņā ar Komisijas Regulas (EK) Nr. 1490/2002 (4) 11.e pantu un Komisijas Regulas (EK) Nr. 2229/2004 (5) 24.e pantu.
            
         
               (2)
            
            
               Par lielāko daļu attiecīgo vielu pieteikumus iesniedza saskaņā paātrināto procedūru, ko paredz 14.–19. pants Komisijas 2008. gada 17. janvāra Regulā (EK) Nr. 33/2008, ar ko paredz sīki izstrādātus noteikumus Padomes Direktīvas 91/414/EEK piemērošanai attiecībā uz parasto un paātrināto procedūru to darbīgo vielu novērtēšanai, kas veidoja darba programmas daļu, kura minēta šīs direktīvas 8. panta 2. punktā, bet nav iekļautas I pielikumā (6).
            
         
               (3)
            
            
               Lai ļautu pabeigt minēto vielu pārbaudi, ir nepieciešams pagarināt periodu, kad dalībvalstis var atsaukt minēto vielu atļaujas, un papildperiodu, kuru tās attiecībā uz minētajām vielām drīkst piešķirt.
            
         
               (4)
            
            
               Tādēļ attiecīgi jāgroza Lēmums 2008/934/EK un Lēmums 2008/941/EK.
            
         
               (5)
            
            
               Šajā lēmumā noteiktie pasākumi atbilst Pārtikas aprites un dzīvnieku veselības pastāvīgās komitejas viedoklim,
            
         IR PIEŅĒMUSI ŠO LĒMUMU.
   1. pants
   Grozījums Lēmumā 2008/934/EK
   Lēmumu 2008/934/EK groza šādi.
   
               1.
            
            
               Lēmuma 2. pantam pievieno šādu daļu:
               “Tomēr, ja pieteikums iesniegts saskaņā ar Regulas (EK) Nr. 33/2008 14.–19. pantā paredzēto paātrināto procedūru, dalībvalstis šādas atļaujas var atsaukt vēlākais līdz 2011. gada 31. decembrim.”
            
         
               2.
            
            
               Lēmuma 3. pantam pievieno šādu daļu:
               “Tomēr, ja pieteikums iesniegts saskaņā ar Regulas (EK) Nr. 33/2008 14.–19. pantā paredzēto paātrināto procedūru, šāds papildperiods beidzas vēlākais 2012. gada 31. decembrī.”
            
         2. pants
   Grozījums Lēmumā 2008/941/EK
   Lēmumu 2008/941/EK groza šādi.
   
               1.
            
            
               Lēmuma 2. pantam pievieno šādu daļu:
               “Tomēr, ja pieteikums iesniegts saskaņā ar Regulas (EK) Nr. 33/2008 14.–19. pantā paredzēto paātrināto procedūru, dalībvalstis šādas atļaujas var atsaukt vēlākais līdz 2011. gada 31. decembrim.”
            
         
               2.
            
            
               Lēmuma 3. pantam pievieno šādu daļu:
               “Tomēr, ja pieteikums iesniegts saskaņā ar Regulas (EK) Nr. 33/2008 14.–19. pantā paredzēto paātrināto procedūru, šāds papildperiods beidzas vēlākais 2012. gada 31. decembrī.”
            
         3. pants
   Adresāti
   Šis lēmums ir adresēts dalībvalstīm.
   
      Briselē, 2010. gada 13. augustā
      
         
            Komisijas vārdā –
         
            Komisijas loceklis
         
         John DALLI
      
   
   
      (1)  OV L 230, 19.8.1991., 1. lpp.
   
      (2)  OV L 333, 11.12.2008., 11. lpp.
   
      (3)  OV L 335, 13.12.2008., 91. lpp.
   
      (4)  OV L 224, 21.8.2002., 23. lpp.
   
      (5)  OV L 379, 24.12.2004., 13. lpp.
   
      (6)  OV L 15, 18.1.2008., 5. lpp.